《自东岭取近跋马至行营》
清代·弘历

高乃听见亦取高，东岭鸟道分僧寮。回看来路固平直，纡盘要当十里辽。

策马搏壁下屴险，控鞍何必耽逍遥。细流往往出石激，阴崖强半冰未消。

近闻鸡犬村不见，茅棚蓦地逢嶒嵺。挖煤采石作生计，嗟哉民瘼真无聊。

驻辔东岭望西巘，白云一谷空迢迢。行营卓午倏已至，车徒落后舆儓嘲。

大吏前谢未修治，待尔修治曷若稳驾轻舆遨。马上得者未可马上守，非马上守者，又当毋忘马上劳。